S-3060/2021

Mál þetta, sem dómtekið var 19. janúar 2022, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur K-kk-þgf B-kk-þgf B-kk-þgf, kt. [...], [...], Reykjavík, fyrir eftirgreind brot:

1. Fyrir þjófnað en til vara hylmingu með því að hafa, aðfaranótt miðvikudagsins 17. júlí 2019, brotist inn í íbúðarhús að Hábergi [...] í Reykjavík og stolið þaðan sjónvarpi af gerðinni Panasonic. Lögreglan fann þýfið aðfaranótt fimmtudagsins 18. júlí 2019 á dvalarstað ákærða að Krummahólum [...] í Reykjavík. Með þessu hélt ákærði þýfinu ólöglega fyrir eiganda þess fram til þess dags, en ákærða hlaut að vera ljóst að um þýfi var að ræða.

Telst þetta varða við 1. mgr. 244. gr., en til vara 254. gr. almennra hegningarlaga nr. 19/1940.

2. Fyrir þjófnað með því að hafa, aðfaranótt fimmtudagsins 18. júlí 2019, í félagi við [...], kt. [...], farið að Krummahólum [...]í Reykjavík, þar sem ákærði braut sér leið inn í íbúð númer [...]á meðan heimilismenn sváfu og stolið þaðan svartri fartölvu af gerðinni Dell, farsíma af gerðinni Samsung Galaxy 5 J og farsíma af gerðinni Samsung S9+, allt að óþekktu verðmæti. Á meðan stóð [...] fyrir neðan svalir íbúðarinnar og tók á móti fyrrgreindum munum frá ákærða, uns þeir fóru saman af vettvangi með þýfið.

Telst þetta varða við 244. gr. almennra hegningarlaga nr. 19/1940.

3. Fyrir brot gegn lögreglulögum með því að hafa, laugardaginn 15. febrúar 2020, við afskipti lögreglu af ákærða við Norðurfell [...] í Reykjavík, óhlýðnast fyrirmælum lögreglu um að nema staðar, en eftirför lögreglu hófst í bakgarði við Norðurfell [...] í Reykjavík og ákærði nam ekki staðar fyrr en lögregla náði tökum á og handtók ákærða við Vesturberg [...]í Reykjavík.

Telst þetta varða við 19. gr., sbr. 1. mgr. 15. gr. og 44. gr., lögreglulaga nr. 90/1996.

4. Fyrir tilraun til þjófnaðar með því að hafa, laugardaginn 15. febrúar 2020, í auðgunarskyni reynt að brjótast inn í íbúðarhús að Æsufelli [...]í Reykjavík, með því að reyna að opna svalahurð, en þurft frá að hverfa.

Telst þetta varða við 244. gr., sbr. 20. gr. almennra hegningarlaga nr. 19/1940.

5. Fyrir þjófnað með því að hafa, föstudaginn 10. apríl 2020, farið inn í ólæsta íbúð að Sigluvogi [...]í Reykjavík og stolið þaðan tveimur vínflöskum, að óþekktu verðmæti.

Telst þetta varða við 244. gr. almennra hegningarlaga nr. 19/1940.

6. Fyrir umferðarlagabrot með því að hafa, miðvikudaginn 20. maí 2020, bakkað bifreiðinni [...] aftan á bifreiðina [...], sem var kyrrstæð á bifreiðastæði fyrir framan Laugateig [...] í Reykjavík og eigi numið staðar við umferðaróhappið heldur ekið brott af vettvangi.

Telst þetta varða við 1. mgr. 14. gr., sbr. 94. gr. umferðarlaga nr. 77/2019.

Þess er krafist að ákærði verði dæmdur til refsinga rog til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Á kærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. júní 2021, hefur ákærði einu sinni áður sætt refsingu með dómi Héraðsdóms Reykjavíkur frá 1. desember 2020, þar sem ákærða var gert að sæta fangelsi í 30 daga, skilorðsbundið í 2 ár, fyrir umferðarlagabrot, vörslur fíkniefna og fjársvik.

Brot þau sem ákærði er nú sakfelldur fyrir samkvæmt ákæru voru framan fyrir uppkvaðningu framangreinds dóms frá 1. desember 2020. Samkvæmt 60. gr. almennra hegningarlaga nr. 19/1940 verður dómurinn tekinn upp og dæmdur með í þessu máli. Refsing ákærða verður ákveðin í samræmi við 77. og 78. gr. almennra hegningarlaga nr. 19/1940, en öll brotin eru hegningarauki við fyrrgreindan dóm.

Við ákvörðun refsingar í máli þessu er litið til skýlausrar játningar ákærða. Þá er einnig litið til þess aðlangt er um liðið frá því brot samkvæmt 1. og 2. tölul. ákæru voru framin auk þess sem ákærði var ungur að árum. Verður framangreint metið ákærða til refsimildunar, sbr. 4., 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn horfir til refsiþyngingar að brot samkvæmt 1. og 2. tölul. í ákæru voru innbrot á heimili, þar sem heimilisfólk var sofandi, og brot samkvæmt 4. tl. í ákæru tilraun til innbrots á heimili. Auk þessa var brot í 2. tölul. í ákæru framið í félagi við tilgreindan aðila. Verður það metið ákærða til refsiþyngingar, sbr. 1., 2. og 6. tölul. 1. mgr. og 2. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, játningu ákærða, ungs aldurs hans og að virtum 60., 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga. Með hliðsjón af því að hér er um að ræða hegningarauka og með vísan til játningar ákærða og sakarferils þykir rétt að skilorðsbinda refsingu í máli þessu með þeim hætti sem greinir í dómsorði.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 1 39.5 00 krónur, og þóknun Á-kk-ef H-kk-ef J-kk-ef lögmanns, tilnefnds verjanda á rannsóknarstigi í tengslum við ákærulið 5, 66.960 krónur. Þóknanir lögmanna eru að meðtöldum virðisaukaskatti og við ákvörðunina er litið til reglna Dómstólasýslunnar nr. 1/2022. Annan sakarkostnað leiddi ekki af meðferð málsins.

Af hálfu ákæruvaldsins flutti málið J-kk-nf K-kk-nf saksóknarfulltrúi fyrir S-kvk-þf H. B-x-x aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, K-kk-nf B-kk-nf B-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 1 39.5 00 krónur, og þóknun Á-kk-ef H-kk-ef J-kk-ef lögmanns, tilnefnds verjanda á rannsóknarstigi í tengslum við ákærulið 5, 66.960 krónur.

K-kvk-nf J-kvk-nf